STUDIU: Imunizarea colectivă nu funcţionează ca strategie împotriva COVID-19.
Doar 15% dintre locuitorii din Stockholm au fost infectaţi cu coronavirus, în ciuda măsurii de a nu se impune restricţii, care a fost luată în speranţa că se va ajunge la dobândirea unei imunităţi comunitare, menită să combată răspândirea bolii. Studiul spulberă speranţele că dezvoltarea unei imunităţii colective va contribui la combaterea bolii. Liderii suedezi sperau că 60% dintre oameni vor obţine imunitate.
Suedia, care nu a impus niciodată măsuri de izolare la nivel naţional, a pretins că imunitatea pe care populaţia o va dobândi în acest fel, va conduce la protejarea împotriva îmbolnăvirii cu noul virus. Această tactică ar fi însemnat ca foarte mulţi oameni să intre în contact cu virusul şi să devină rezistenţi, pentru a diminua rata de îmbolnăvire pe termen lung. Însă o analiză realizată de University College din Londra sugerează că suedezii nu au reuşit.15% dintre locuitorii capitalei suedeze au fost infectaţi până în prezent, conform testelor pentru anticorpi. Pentru a dobândi imunitate la nivel de comunitate ar fi nevoie de un procent de aproximativ 60%.Suedia a înregistrat rate de infecţii şi decese mult mai mari decât vecinii săi scandinavi. La 23 iunie înregistra 5.161 de decese- 511 cazuri la un milion de locuitori. Iar Norvegia şi Finlanda au avut 45, respectiv 59 de decese la un milion de locuitori. Suedia a avut de cinci ori mai mulţi morţi şi decât Danemarca, care a avut 104 decese la un milion de locuitori.Conform Journal of Royal Society of Medicine, cercetătorii au spus că strategia Suediei a fost să se bazeze pe "responsabilitatea individuală" a oamenilor pentru a reduce răspândirea bolii. Ideea urmează conceptul sociocultural suedez de "folkvett" – bunul simţ al oamenilor la nivel de comunitate.David Goldsmith, autorul principal al studiului: Este clar că ratele de infecţie virală, de spitalizare şi de mortalitate (la un milion de locuitori) sunt mult mai mari decât cele din ţările scandinave vecine. Traiectoria epidemiei în Suedia este diferită. Observăm o creştere a ratelor infectării şi ale mortalităţii faţă de cele pe care le-au avut Danemarca, Finlanda şi Norvegia".El a adăugat că în aceste ţări izolarea rapidă impusă la începutul lunii martie pare să fi fost mult mai eficienta în reducerea răspândirii virusului şi prin urmare au reuşit sa diminueze consecinţele nefaste COVID-19 asupra întregii ţări.David Goldsmith, autorul principal al studiului: Şi noi, în Marea Britanie, am face bine să ne amintim că era să urmăm aceeaşi cale ca şi Suedia. La începutul lunii martie şi la noi se discuta despre imunizarea colectivă. Interesant este că ratele de infectare din Londra şi din Stockholm au fost similare. Testele de anticorpi sugerează că 17% dintre londonezi au fost infectaţi şi o situaţie similară regăsim şi în capitala suedeză.Aşadar, lipsa măsurilor restrictive în Suedia pare să fi dus la mai multe infectări şi decese. Însă cifrele din Marea Britanie, unde izolarea a fost impusă la începutul pandemiei, nu sunt cu mult mai mici decât cele din Suedia."Aceste descoperiri ar trebui să susţină un avertisment. Ideile şi teoriile nefondate necesită date suplimentare atunci când în joc sunt vieţile oamenilor", a declarat Dr. Simon Clarke, de la Universitatea Reading.